NGC 6025

NGC 6025 (arba Caldwell 95) – padrikasis spiečius, esantis Pietų Trikampio žvaigždyne. Šis spiečius yra už 2700 šviesmečių nuo Žemės, jo regimasis ryškis – 5,1, o regimasis skersmuo – 12 arkminučių.NGC 6025. Messier SEDS. Nuoroda tikrinta 2021-05-08.

1751–1752 m., būdamas Pietų Afrikoje, šį spiečių aptiko Nicholas Louis de Lacaille.

NGC 6025 spiečius yra šiauriniame Pietų Trikampio žvaigždyno pakraštyje, ties paribiu su Matuoklės žvaigždynu. Teigiama, kad šis objektas pakankamai ryškus, kad jį būtų galima įžiūrėti plika akimi. Pro 6 colių teleskopą matyti atskiros šį spiečių sudarančios žvaigždės, jų čia esama apie 40. Žvaigždžių ryškis – nuo 7 iki 11.Michael E. Bakich. Open cluster NGC 6025, globular cluster NGC 6139, and planetary nebula NGC 6153 . Astronomy.com. Nuoroda tikrinta 2021-05-08.

 Išnašos 

Kategorija:Spiečiai